**Giampiero Pinzi** (s. 11. maaliskuuta 1981 Rooma, Italia) on italialainen jalkapalloilija. Pelipaikaltaan hän on keskikenttäpelaaja. Pinzi edustaa Serie B:ssä pelaavaa Bresciaa. Hän pelasi Serie A:ssa 389 ottelua 16:n peräkkäisen kauden aikana vuosina 2000–2016.

Seurajoukkueura
---------------

Pinzi on Lazion kasvatti. Hän pelasi ainoan virallisen ottelunsa seuran edustusjoukkueessa 2. marraskuuta 1999, kun Lazio voitti Dynamo Kiovan Mestarien liigan lohkovaiheen vierasottelussa 1–0. Kesällä 2000 Pinzi siirtyi Udineseen, jossa hän pelasi ensimmäisen Serie A:n ottelunsa 12. marraskuuta 2000 Udinesen hävitessä vieraissa Parmalle 0–2. Yhteensä Pinzi pelasi kaudella 2000–2001 kymmenen pääsarjaottelua. Seuraavien seitsemän kauden ajan Pinzi lukeutui joukkueen runkopelaajiin pelaten niiden aikana yhteensä 172 pääsarjaottelua. Kaudet 2008–2009 ja 2009–2010 Pinzi pelasi lainalla Chievossa, jossa hän oli tärkeä osa joukkuetta pelaten 66 pääsarjaottelua, joista 62 aloituskokoonpanossa.

Pinzi palasi lainalta Udineseen kesällä 2010. Hän pelasi kausina 2010–2011 ja 2011–2012 yhteensä 62 pääsarjaottelua. Tämän jälkeen Pinzin vastuu väheni, ja kausina 2012–2013, 2013–2014 ja 2014–2015 hän pelasi yhteensä 61 pääsarjaottelua. Elokuussa 2015 Pinzi palasi Chievoon, tällä kertaa pysyvällä siirrolla. Hän edusti seuraa 18:ssa Serie A -ottelussa kaudella 2015–2016. Elokuussa 2016, 16:n peräkkäisen Serie A -kauden jälkeen, Pinzi siirtyi sarjaporrasta alemmas Serie B -seura Bresciaan.

Maajoukkueura
-------------

Pinzi edusti Italiaa yhteensä 42:ssa ikäkausijoukkueiden maaottelussa ja yhdessä A-maaottelussa. Hänen ainoa A-maajoukkueen ottelunsa oli 30. maaliskuuta 2005 Islantia vastaan pelattu ystävyysottelu, joka päättyi maalittomaan tasapeliin.

Pinzi oli mukana alle 21-vuotiaiden EM-kilpailuissa Saksassa 2004, jossa Italia voitti Euroopan-mestaruuden. Pinzi pelasi turnauksessa neljässä Italian viidestä ottelusta, muttei päässyt kentälle Serbia ja Montenegroa vastaan pelatussa loppuottelussa. 3–1-voittoon päättyneessä välierässä Portugalia vastaan Pinzi teki 2–0-maalin.

Kesällä 2004 Pinzi kuului Italian joukkueeseen myös Ateenan olympialaisissa, jossa Italia saavutti pronssia. Hän pelasi kaikissa Italian kuudessa ottelussa ja teki maalin alkulohko-ottelussa Ghanaa vastaan.

Saavutukset
-----------

**Italian maajoukkue**

* Alle 21-vuotiaiden Euroopan-mestaruuskilpailut: 2004
* Kesäolympialaiset: pronssia 2004

Tilastot
--------

Päivitetty 12. elokuuta 2016.

| Kausi | Seura | Sarja | O | M |
| --- | --- | --- | --- | --- |
| 1999–2000 | Lazio | Italia Serie A | 0 | 0 |
| 2000–2001 | Udinese | Italia Serie A | 10 | 0 |
| 2002–2003 | Udinese | Italia Serie A | 28 | 2 |
| 2003–2004 | Udinese | Italia Serie A | 27 | 2 |
| 2004–2005 | Udinese | Italia Serie A | 30 | 1 |
| 2005–2006 | Udinese | Italia Serie A | 13 | 0 |
| 2006–2007 | Udinese | Italia Serie A | 32 | 1 |
| 2007–2008 | Udinese | Italia Serie A | 13 | 0 |
| 2008–2009 | Chievo | Italia Serie A | 34 | 1 |
| 2009–2010 | Chievo | Italia Serie A | 32 | 3 |
| 2010–2011 | Udinese | Italia Serie A | 34 | 1 |
| 2011–2012 | Udinese | Italia Serie A | 28 | 2 |
| 2012–2013 | Udinese | Italia Serie A | 19 | 3 |
| 2013–2014 | Udinese | Italia Serie A | 23 | 1 |
| 2014–2015 | Udinese | Italia Serie A | 19 | 1 |
| 2015–2016 | Chievo | Italia Serie A | 18 | 0 |
| 2016–2017 | Brescia | Italia Serie B | 0 | 0 |
| Yhteensä | 389 | 22 |

Lähteet
-------

1. 1 2 3 4 5  Giampiero Pinzi Soccerway-sivustolla (englanniksi)
2. 1 2 3  Giampiero Pinzi National Football Teams -sivustolla (englanniksi)
3. 1 2 3  Giampiero Pinzin maaottelutilastot Italian jalkapalloliiton sivustolla (italiaksi)
4. 1 2 3 4 5  Giampiero Pinzi Transfermarkt-sivustolla (englanniksi)

Italian joukkue – Kesäolympialaiset 2004
1 Amelia |
2 Chiellini |
3 Moretti |
4 Ferrari |
5 Bonera |
6 De Rossi |
7 Pinzi |
8 Palombo |
9 Gilardino |
10 Pirlo |
11 Sculli |
12 Gasbarroni |
13 Barzagli |
14 Bovo |
15 Donadel |
16 Del Nero |
17 Mesto |
18 Pelizzoli |
Valmentaja Gentile